Diari Oficial de la Generalitat Valenciana


Sumari del DOGV 906, del 21-09-1988 (1988/811989)

ORDRE de 25 d'agost de 1988, de la Conselleria de Cultura, Educació i Ciència de la Generalitat Valenciana, per la qual es convoquen ajudes per a la realització de projectes tendents a la formació i al perfeccionament d'historiadors d'art, restauradors i arqueòlegs, residents a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/08/25/(1)/dof/vci/html**

### Dades del document

Número de DOGV
:   906

Data del DOGV
:   21-09-1988

Secció del DOGV
:   DISPOSICIONS GENERALS

Número del document
:   1988/811989


Data del document
:   25-08-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 d'agost de 1988, de la Conselleria de Cultura, Educació i Ciència de la Generalitat Valenciana, per la qual es convoquen ajudes per a la realització de projectes tendents a la formació i perfeccionament d'historiadors d'art, restauradors i arqueòlegs, residents a la Comunitat Valenciana.  
Amb la finalitat de promocionar, fomentar i difondre el desenvolupament cultural, la Conselleria de Cultura, Educació i Ciència de la Generalitat Valenciana ha decidit de convocar per a la concessió d'ajudes que permeten de dur a terme la realització de projectes per a una millor formació i per al perfeccionament de les tècniques i els coneixements tant de la restauració d'obres d'art com de la investigació arqueològica.  
Per tot això, i fent ús de les facultats que em confereix l?article 35 de la Llei 5/1983, de 30 de desembre, del Govern Valencià,  
ORDENE:  
Article primer  
Es convoca per a la concessió d'ajudes per tal de efectuar projectes tendents a la formació i al perfeccionament d'historiadors d'art, restauradors i arqueòlegs residents a la Comunitat Valenciana, i s'aproven les bases per las quals es regeixen, que s'inclouen com a Annex I d?aquesta Ordre.  
Article segon  
L?import d?aquestes ajudes econòmiques serà satisfet amb càrrec a l'aplicació pressupostària 03.20.543.6.401.9 de l'exercici de 1988.  
Article tercer  
Es autoritzat el Director General de Patrimoni Cultural a dictar les resolucions necessàries per a l'aplicació i el desplegament d'aquesta convocatòria en l'àmbit de les seues competències.  
Article quart  
Aquesta Ordre vigirà l'endemà de la publicació en el Diari Oficial de la Generalitat Valenciana.  
València, 25 d'agost de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX I  
Bases per a la concessió d?ajudes per efectuar projectes tendents a la formació del perfeccionament d'historiadors de l'ari, restauradors i arqueòlegs.  
Primera. Es concediran ajudes per a l'ampliació de coneixements, informació, investigació, compilació de documentació i consultes relacionades amb projectes d'investigació ja iniciats i avaluats pel director d'aquests o per un centre especialitzat en la matèria que corresponga en cada cas.  
Segona. Les ajudes que es convoquen comprendran una assignació d'un màxim de cent cinquanta mil pessetes (150.000 PTA), per als projectes que tinguen l'objectiu en un país europeu i una assignació d'un màxim de dues centes mil pessetes (200.000.-Pts), per a aquells que exigesquen el desplaçament a un país no europeu.  
Tercera. Aquestes ajudes seran incompatibles amb la possessió de qualsevol altra subvenció o ajuda concedida per a la mateixa finalitat.  
Quarta. Els interessats hauran de presentar en la Conselleria de Cultura, Educació i Ciència, o en els Serveis Territorials respectius, o per qualssevol dels mitjans establerts en l'article 66 de la Llei de Procediment Administratiu, un escrit dirigit al Director General de Patrimoni Cultural, indicant les dades personals, en el qual s'expresse la intenció d'optar per les ajudes. L?escrit portarà adjunt el currículum vitae del sol·licitant, i una memòria específica dels objectius a desplegar amb indicació del lloc elegit.  
Hi haurà d?adjuntar-se, també, l'acreditació de l'admissió en el centre o la institució on es vulga efectuar el projecte, i el permís o la llicència del centre on es coordine l'activitat del sol·licitant.  
Cinquena. El termini de presentació de sol·licituds serà de trenta dies, comptadors a partir de l'endemà de la publicació d'aquesta Ordre en el Diari Oficial de la Generalitat Valenciana.  
Sisena. La selecció dels candidats serà realitzada per una Comissió composta pel Director General de Patrimoni Cultural i tres membres designats pel Conseller de Cultura, Educació i Ciència.  
Setena. Aquesta Comissió examinarà les sol·licituds presentades i elevarà la proposta de resolució corresponent per a la concessió de les ajudes al Conseller de Cultura, Educació i Ciència. La resolució final serà publicada en el Diari Oficial de la Generalitat Valenciana.  
Vuitena. Els beneficiaris de les ajudes adquiriran el compromís de:  
a) Realitzar el pla de treball proposat en el termini màxim de sis mesos comptadors des de la concessió de l'ajuda.  
b) Trametre a la Direcció General de Patrimoni Cultural un informe del treball realitzat, en el termini màxim d'un mes, una vegada finalitzat el gaudiment de l'ajuda.  
e) Fer constar en qualsevol publicació, exposició o informe que en resulte, que ha estat afavorit per una ajuda de la Conselleria de Cultura, Educació i Ciència de la Generalitat Valenciana.  
Novena. En cas d'incompliment d'alguna de les obligacions anteriors, la Direcció General de Patrimoni Cultural podrà rescindir la concessió de l'ajuda i demanar la devolució de les quantitats percebudes.  
Desena. L?acceptació de l'ajuda per part dels beneficiaris implicarà la de les normes fixades en aquesta convocatòria.


Còpia Permalink ELI